L-UE għandha tagħmel dak kollu li hu possibbli biex tevita li jintilfu aktar ħajjiet fil-baħar billi fost oħrajn twessa' l-mandat tal-operazzjoni "Triton" fil-Mediterran biex din tkun tinkludi "operazzjonijiet ta' tiftix u salvataġġ fil-livell tal-UE". Dan jintqal f'riżoluzzjoni li l-Parlament ivvota fuqha nhar l-Erbgħa. L-MEPs talbu wkoll li jkun hemm kwota obbligatorja għat-tqassim ta' persuni li jkunu qed ifittxu ażil fost il-pajjiżi kollha tal-UE; kontribut akbar fi programmi ta' risistemazzjoni; kooperazzjoni aħjar ma' pajjiżi terzi; u miżuri aktar stretti kontra t-traffikanti tal-persuni. Il-Parlament ħeġġeġ lill-UE u lill-pajjiżi membri tagħha biex jagħtu mandat ċar għall-operazzjoni Triton, "sabiex tespandi ż-żona ta' operazzjoni li għandu u żżid il-mandat tiegħu għal operazzjonijiet ta' tfittxija u salvataġġ fil-livell tal-UE" (Triton hija kkoordinata mill-aġenzija tal-fruntieri tal-UE Frontex u bħalissa tasal biss sa 30 mil nawtiku mill-kosta Taljana). Ir-riżoluzzjoni, approvata f'449 vot favur, 130 kontra, u 93 astensjoni, tisħaq li l-UE u l-pajjiżi membri tagħha għandhom jiżguraw li "l-obbligi ta' tfittxija u salvataġġ jiġu ssodisfati b'mod effikaċi". Il-Parlament talab li jkun hemm operazzjoni umanitarja ta' salvataġġ Ewropea b'saħħitha u permanenti li, bħalma kienet Mare Nostrum, topera fl-ibħra internazzjonali u li għaliha jikkontribwixxu l-pajjiżi membri kollha kemm finanzjarjament kif ukoll permezz ta' tagħmir u assi ". L-MEPs saħqu li l-UE għandha tikkofinanzja operazzjoni bħal din. L-MEPs żiedu jgħidu li l-pajjiżi tal-UE għandhom ikomplu juru solidarjetà u impenn billi jżidu l-kontribuzzjonijiet tagħhom fil-baġits u l-operazzjonijiet tal-Frontex u l-Uffiċċju Ewropew ta' Appoġġ għall-Ażil (EASO). Il-Parlament wiegħed li jipprovdi lil dawn l -aġenziji bir-riżorsi (umani u f'tagħmir) meħtieġa biex jaqdu dmirhom "permezz tal-baġit tal-UE u l-fondi rilevanti tiegħu". Inżidu s-solidarjetà u l-qsim tar-responsabbiltà fost il-pajjiżi tal-UE Il-Parlament innota b'dispjaċir li l-Kunsill Ewropew tat-23 ta' April ma kkommettiex ruħu li jistabbilixxi mekkaniżmu ta' solidarjetà obbligatorju għall-UE kollha kemm hi. l-MEPs qalu li r-risposta wara l-aħħar traġedji li seħħew fil-Mediterran għandha tkun "solidarjetà u qsim ġust tar-responsabbiltà". Għalhekk huma saħqu li: il-Kummissjoni Ewropea għandha twaqqaf "kwota obbligatorja" għat-tqassim ta' persuni li qed ifittxu ażil madwar il-pajjiżi kollha tal-UE, il-pajjiżi membri għandhom jagħmlu użu sħiħ mill-possibbiltajiet eżistenti biex joħorġu viżas umanitarji u jikkunsidraw bis-serjetà li japplikaw id-Direttiva tal-2001 dwar Protezzjoni Temporanja jew l-Artikolu 78(3) tat-TFUE (li t-tnejn li huma jipprevedu mekkaniżmu ta' solidarjetà fil-każ ta' influssi tal-massa jew f'daqqa ta' persuni spustati), il-pajjiżi tal-UE għandhom jikkontribwixxu aktar fil-programmi ta' risistemazzjoni eżistenti; u ir-regoli tas-Sistema Komuni Ewropea dwar l-Ażil għandhom jiġu trasposti malajr u kompletament fil-liġi nazzjonali u implimentati mill-pajjiżi membri parteċipanti kollha. Kooperazzjoni ma' pajjiżi terzi u l-ġlieda kontra t-traffikanti Ir-riżoluzzjoni tappella għal koordinazzjoni aktar mill-qrib tal-politika tal-UE u dik tal-pajiżi membri biex jiġu indirizzati l-kawżi ewlenin tal-immigrazzjoni u biex ikun hemm kooperazzjoni akbar mal-pajjiżi tal-Lvant Nofsani u l-Afrika. Tisħaq ukoll biex ikun hemm sanzjonijiet kriminali mill-aktar ħarxa kontra t-traffikar u l-kutrabandu u tħeġġeġ lill-pajjiżi membri u lill-aġenziji tal-UE biex jaħdmu aktar flimkien biex isibu u jittraċċaw il-finanzjament ta' dawn ix-xbieki kriminali u biex jidentifikaw il-mod kif jaħdmu biex ma jkunux jistgħu jagħmlu l-flus billi jpoġġu l-ħajjiet tal-immigranti fil-periklu. a għall-edituri L-għan ta' din ir-riżoluzzjoni huwa biex ikun hemm rispons għall-ġrajjiet traġiċi li seħħew fil-Mediterran u għall-konklużjonijiet tal-Kunsill Ewropew tat-23 ta' April 2015, u biex tipproponi numru ta' miżuri urġenti li għandhom jittieħdu immedjatament. Il-Kumitat għall-Libertajiet Ċivili u l-Intern bħalissa qiegħed iħejji rapport li se jkun jirrifletti l-orjentament tal-Parlament dwar l-immigrazzjoni fuq medda ta' żmien medju u fit-tul. Proċedura: riżoluzzjoni mhux leġiżlattiva jew aktar il-persuni li tilfu ħajjithom fil-Mediterran fl-2015 s'issa, skont l-Organizzazzjoni Internazzjonali għall-Migrazzjoni Aqsam din il-kwotazzjoni ma' ħaddieħor: L-operazzjoni konġunta kkoordinata mill-Frontex, li ilha għaddejja mill-1 ta' Novembru 2014 Testendi biss sa 30 mil nawtiku mill-kosta Taljana, jiġifieri mhux fiż-żoni fejn qegħdin jegħrqu n-nies Baġit inizjali: €2.9 miljun fix-xahar, meta mqabbel ma €9 miljuni fix-xahar li kienet tiswa Mare Nostrum Il-Kunsill Ewropew fit-23 ta' April wiegħed li jsaħħaħ l-operazzjoni Triton b'fondi u tagħmir, imma mhux billi tiżdied iż-żona fejn topera Aktar informazzjoni It-test adottat ikun disponibbli hawn (29.04.2015) Materjal awdjoviżiv Kuntatti: Informazzjoni ta' kuntatt: Numru tat-telefown: Numru tat-telefown: Numru tal-mobile: Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF